Шағын топтағы ұйымдастырылған оқу іс -әрекетінің технологиялық картасы

**Білім беру саласы: Қатынас**

**Ұйымдастырылған оқу іс - әрекеті: тіл дамыту**

 **Тақырыбы:** «Қыс қызығы »

Мақсаты: Балалардың қыс мезгілі туралы білімдерін тиянақтау, жыл мезгілдеріне байланысты өзгерістерді бақылап ажырата білуге, қысқы табиғат көрінісін, қысқы ойын түрлерін әңгімелеп айту арқылы байланыстырып сөйлеуге үйрету.Қоршаған ортаға деген сүйіспеншілігін арттыру.

|  |  |  |
| --- | --- | --- |
| Әрекет - кезеңдері | Тәрбиешінің іс - әрекеті | Балалардың іс - әрекеті |
| Дәлелдеу ояту | -Балалар, маған қараңдаршы менің қолымдағы не?- қардың түсі қандай ?- қар қатты ма, әлде жұмсақ па?-балалар бүгінгі көңіл – күйлерің осы қардай аппақ болсын.(балалар бір – бірлеріне ақ тілектерін ұлпа қарды беріп тұрып айтады) Көрдіңдер ме балалар?Жылы сөздер айтып едік қолымыздың жылуынан қарда еріп кетті.Енді бізге қонаққа апайлар келіп жатыр, барлығымыз амандасайық. |  -қар- аппақ-қар жұмсақ-Денсаулығымыз мықты болсын- заманымыз тыныш болсын- білімді болайық- аспанымыз ашық болсын- барлығымыз тату – тәтті болайық. |
| Ұйымдастыру – іздену | Бүгінгі ұйымдастырылған оқу іс - әрекетінде «Қыс қызығы» деген тақырыпты өтеміз.Балалар жылдың неше мезгілі бар?Жыл мезгілдерін атайық?Қазір жылдың қай мезгілі?Желтоқсан қыс айларының бірі, осы айда қандай мерекелерді тойлаймыз?-Жаңа жылда бізге кім келеді?- не әкеліп береді?- қыста қандай өзгерістер болады, қандай ойындар ойнаймыз?- балалар қыста біздер қалай киініп жүреміз?- сырт киімдерді атайық?Ойын: « Сыңарын тап»қыс жыл мезгілдерінің ішіндегі суық мезгіл, қыста барлық дала құстары жылы жаққа ұшып кетпейді, кейбір суыққа төзімді құстар қыстап қалады.Бұлар сауысқан,қарға, торғай.Қыста құстардысуықтан қорғануға сыртқы жүндері де көмектеседі.-балалар қыс мезгілі сендерге ұнай ма?-қыс туралы қандай тақпақтар білеміз? | жылдың төрт мезгілі барқыс, көктем, жаз, күзқыс мезгілі-Тәуелсіздігіміздің 20 –жылдығы, Жаңа жыл мерекесін тойлаймыз.- Аяз ата келеді- сыйлық әкеледі- қар жауып жердің беті ақ болады, шанамен сырғанаймыз,шаңғы тебеміз, аққала жасаймыз.- жылы киініп жүреміз- малақай,тон, етік, қолқап, шәлі.- балалар ойын барысында қолқаптың ,етіктің түр – түсіне, ондағы өрнектердің орналасуына қарай сыңарын табады.- сұрақтарға жауап беріп, өздері білетін тақпақтарын айтады. |

|  |  |  |
| --- | --- | --- |
| Ғажайып сәтСергіту сәті | Енді мен сендерге жұмбақтар жасырайын.1.Қыста ғана болады, Ұстасаң қолың тоңады. 2. Көсеуді бесеуге тықтым. 3.Шелек қалпақ басында, Сәбіз екен танауы Қыста қардан тұрады, Танып көрші сен оны 4.Қысы- жазы бір түстебалалар қараңдаршы мынау не?шыршаның түбінде ақ қоян жатыр, қанекей бәріміз ақ қоянды қолымызға алып жылытайық, өзі тоңып қалғанға ұқсайды, өзі сыбырлап бірдеме дегендей, құлағымызды тосып тыңдайық.Қоян: мен осы шыршаның астында інімде жатыр едім, сендердің дауыстарыңды естіп , біраз сендермен бой сергітсем деймін.Бәріміз қоянды ортаға алып сергіту жаттығуын жасайық.-балалар , қоян сендерге рахмет айтып жатыр. «Енді менің інімнің үстінде өсіп тұрған шыршаны әдемі ойыншықтармен безендіріп берсеңдер» - деген ұсыныс айтып тұр. Барлығымыз шыршаны безендірейік.-балалар аққала тұрғызып, аққала әнін орындайды. |  Жұмбақтарды шешеді.қарқолқапаққалашыршаҰзын құлақ сұр қоянЕстіп қалып сыбдырды.Ойлы – қырлы жерлерменЫтқып –ытқып жүгірді,Қарап еді артынаҚиығын сап көзінің.Келе жатқан томпаңдап,Көжегі екен өзінің.балалар қоянға көмектесіп шыршаны безендіреді.-Аула сырты бақшада,Тұрғызамыз аққала.Аққаланы айналып,Ән саламыз шаттанып. |
| Рефлекстік түзету | Балалар сендер бүгінгі ашық ұйымдастырылған оқу іс - әрекетіне жақсы қатыстыңдар.Сенлерге қоян шыршасын безендіріп , бой сергіткені үшін рахметін айтып сыйлық әкеліпті. | - балалар мәз болып сыйлықтарын алады. |

**Күтілетін нәтиже:**

**Білді : қыс мезгілінің ерекшеліктерін, қысқы ойын түрлерін**

**Игерді: жұмбақтар шешуді, тақпақтар айтуды , ойындарды**

**Меңгеру: аққала жасауды, шыршаны безендіруді**